Sittin sena ilu Malta, bħala l-gżejjer Maltin, kif ukoll il-komunità li kienet tgħix f'dak iż-żmien waqt l-agħar żminijiet possibbli li wieħed jista' jimmaġina, ingħatat il-midalja George Cross mir-Re Ġorġ VI ta' l-Ingilterra. L-ittra li ntbagħtet lill- Gvernatur ta' dak iż-żmien, kellha d-data ta' 15 ta' April 1942. Wieħed jista' jieqaf jew f'rokna mill-Mużew Nazzjonali tal-Gwerra, fejn hemm kemm kopja tal- George Cross, kif ukoll ta' l-ittra. Inkella nistgħu nieqfu f'Misraħ il-Palazz, quddiem il-Palazz Presidenzjali, u nħarsu lejn waħda mil-lapidi li hemm imwaħħla mal-ħajt. Il-gwerra kienet għaddejja f'Malta, u wieħed jista' jgħid li sa dak iż-żmien kienet saret ħsara konsiderevoli. L-ewwel bombi fuq Malta bdew jitwaddbu f'Ġunju ta' l- 1940. Sa dak iż-żmien li Malta ngħatat il-midalja kienu diġà saru 1948 attakk mill-ajru. Dan kien ifisser li fuq Malta twaddbu eluf ta' tunnellati ta' bombi. Dan kien iġib miegħu ħsarat fuq kull ħaġa eżistenti, kif ukoll imwiet. Barra minhekk it- tbatijiet kienu dejjem qegħdin jikbru u dan kien tant ċar, li l-istess awtoritajiet Ingliżi kellhom diġa d-data ffissata ta' meta kellhom iħabbru li kienu se jċedu. il-midalja ma ntbagħtietx mill-ewwel, minħabba li kien hemm wisq periklu fuq il- gżejjer Maltin f'dak iż-żmien. Iżda l-ittra iffirmata mir-Re kienet intbagħtet lill- Gvernatur ta' Malta l-Logutenent Ġenerali Sir William Dobbie. L-ittra kienet qasira iżda sinifikanti: 'Biex nonota lin-nies qalbiena tagħha, jien qiegħed nagħti l-George Cross lill-gżira fortizza ta' Malta biex ikun xhieda ta' l-erojiżmu u d-dmir muri, li sejjer jibqa' famuż fl-istorja'. Dik il-lejla stess il-Gvernatur ta' Malta mhux biss tkellem fuq ir-Rediffusion u dwar l-unur li Malta kienet għadha kemm ingħatat, iżda qal li dak l-unur kien ingħata għall-ewwel darba lill-komunità minflok lil xi individwu. Barra minhekk qal li '… id-difiża tal-gżira kienet taħt il-ħarsien ta' Alla u fl-istess ħin ta' erba' kolonni mportanti'. Kien hemm it-tliet Servizzi Ingliżi kif ukoll il-populazzjoni. Kull waħda minn dawn kienu importanti biex iżommu iebes, u ħadd ma seta jimxi 'l quddiem jekk mhux bl-għajnuna tat-tlieta l-oħra. Messaġġi ta' awguri ntbagħtu minn diversi postijiet minn madwar id-dinja. Dan juri kemm is-sitwazzjoni li kienet għaddejja Malta dak iż-żmien kienet qiegħda tkun fiċ-ċentru ta' l-aħbarijiet kif ukoll tad-diskussjonijiet f'pajjiżi oħra wkoll. F'dak il-mument kulħadd kien qiegħed japprezza l-fatt li almenu t-tbatijiet li kulħadd kien qiegħed jgħaddi minnhom ma kinux għalxejn. Interessanti hu li ċ-ċerimonja ta' l-għoti tal-midalja saret fit-13 ta' Settembru 1942. Soċjetà Filarmonika San Bartilmew Minħabba li l-gwerra kienet għadha għaddejja, u Malta bħas-soltu kienet għadha taħt il-mira ta' l-attakki mill-ajru, l-awtoritajiet Ingliżi ma ridux li din iċ-ċerimonja tkun magħrufa li se ssir. Għalhekk inżamm kollox sigriet, u wara li saret iċ-ċerimonja ngħata l-permess ħalli d-diskorsi li saru fl-okkażjoni jkunu jistgħu jixxandru fuq il-mezz internazzjonali tax-xandir. Meta saret il-preżentazzjoni uffiċjali, bħala Gvernatur ta' Malta kien hawn Field Mar- shal Viscount Gort. Għal dik il-preżentazzjoni kien hemm preżenti suldati kif ukoll l- ogħla uffiċjali kemm Ingliżi kif ukoll Maltin. Kien hemm folla ta' Maltin tassisti għal midalja ngħatat lil Sir George Borg, il-Prim Imħallef, u wara li għamel hu stess diskors ta' l-okkażjoni, poġġa l-midalja fuq pedestall li tqiegħed apposta fin-nofs tal-misraħ. Hemmhekk, indukrat minn suldati tal-King's Own Malta Regiment tħalla biex in- nies li kienu qegħdin jassistu għal dik iċ-ċerimonja setgħu jaraw kemm l-ittra li bagħat ir-Re Ġorġ VI kif ukoll il-midalja. Illum il-ġurnata l-midalja għadha tifforma parti mill-karattru tagħna minħabba li tifforma parti mill-bandiera Maltija. B'hekk il-kburija li wrew missirijietna baqgħet imfakkra minna u fl-istess ħin bqajna nuru l-apprezzament tagħna għal dak li għamlu f'dawk iż- żminijiet diffiċli. ; L-għoti Għġut Cross' mill- Gvernatur Gort lill- Prim imħallef Sir George Borg Soċjetà Filarmonika San Bartilmew